Շարունակում է նվազել ֆիզիկական անձանց կողմից բանկային համակարգի միջոցով Հայաստան մուտք գործող գումարների ծավալը: Հայաստանի Կենտրոնական բանկի` այսօր հրապարակած տեղեկությունների համաձայն, այս տարվա հունվա-փետրվար ամիսներին բանկային համակարգի միջոցով մասնավոր տրանսֆերտների ընդհանուր ծավալը կազմել է 169 միլիոն դոլար, ինչը գրեթե 20 տոկոսով ցածր է 2008 թվականի նույն ժամանակահատվածում կատարված տրանսֆերտների ծավալից: